  Майя Бывальцева Удмурт кылын комиксъёсын адӟытон ортчоз Ижкарын. Иворъёсъя «Удмуртия» агентстволы со сярысь вераз Ижкарлэн музейысьтыз ӧнерчи Алексей Шкляев. «Адӟытонэ поттэмын финн суредасьлэн Санна Хукканенлэн ужъёсыз, соос финн кылысь удмуртэ берыктэмын. Озьы ик со комиксъёсты суреданъя мастер-класс ортчытоз. 5 ар нылмурт Танзаниын улӥз, отын Worldcomics огазеяськонэн ӵош эмчиосты но дышетӥсьёсты комиксъёсты суреданы дышетӥз. Соос ляб кылӥсь пиналъёслэн группаязы вераськон амал луизы», — вераз Шкляев. Мастер-классын кылдытэм устоосыз ужъёс финн-угор кылъёсын комиксъёсын бичетэ пырозы. Нош ачиз адӟытон карысь ӵектосъёсъя «Лифт» штабын 22-тӥ куартолэзёзь мыноз. Тегъёс: Лулчеберет Удмуртия Финляндия удмуртъёс удмурткыл  